Кастусь Кірэенка

**Касту́сь (''Канстанці́н Ці́ханавіч'') Кірэ́енка** (12 сьнежня 1918, в. Гайшын, цяпер у Прапойскім раёне Магілёўскай вобласьці — 15 верасьня 1988, Менск, БССР) — савецкі беларускі паэт, празаік, журналіст, публіцыст, перакладчык, рэдактар. Заслужаны дзяяч мастацтваў БССР.

## Жыцьцяпіс
Скончыў Гомельскі пэдагагічны інстытут у 1940 року. Пасьля некалькіх месяцаў працы ў школе быў прызваны ў Чырвоную Армію. Падчас нямецка-савецкай вайны — вежавы стралок танка, потым карэспандэнт газэты «За Родіну» на Заходнім і 2-м Беларускім франтох. Чалец Саюзу пісьменьнікаў СССР з 1943 року.

Пасьля дэмабілізацыі працаваў у часопісах «Беларусь» (1945—1962), галоўным рэдактарам часопісаў «Бярозка» (1962—1972) і «Полымя» (1972—1986). У 1980—1984 роках зьяўляўся дэпутатам Вярхоўнага Савета БССР.

Пахаваны на Ўсходніх могілках у Менску.

## Творчасьць
Друкаваўся з 1939 року. Аўтар зборнікаў паэзіі «Ранак ідзе» (1945), «Пасьля навальніцы» (1947), «Мая рэспубліка» (1949), «Маякі» (1952), «Родны сьвет» (1952), «Любоў і дружба» (1955), «Сьветлая хваля» (1959), «Антонавы грахі» (вершаваныя фэльетоны, 1960), «Слаўся, юнацтва» (1961), «Вернасьць» (1961), «Смага» (1962), «Жывыя ідуць наперад» (1964), «Цёплая радуга» (1966), «Кніга ста песень» (1971), «Слухайце ластавак» (1974), «Сіні вырай» (1976), «Вёсны веснаваць» (1979), «Дэкрэтам сэрца» (1983), «Калыска вятроў» (1985), «Надзея» (1985). Для дзяцей выйшлі паэма «Алёнчына школа» (1951), кніжкі вершаў «Зялёнае рэха» (1953), «Вясна-красна» (1956), «Сад піянэрскі» (1960), «Урачыстая песьня» (1965), «Прысяга» (1969), вершаў і паэмаў «Размова з капітанамі» (1987). У 1969 і 1978 гадах выйшлі Выбраныя творы ў 2-х, у 1986—1988 гг. — Збор твораў у 3 тамах.

Выдаў кнігі аповесьцей і апавяданьняў для дзяцей «Сум і радасьць дзеда Рэпкі» (1967), «Ручаіны шукаюць ракі» (1967), «Алесева кніжка» (1972), «Вандроўнае шчасьце: Рыбацкая паэма» (1977), кнігі публіцыстыкі «Амэрыка здалёку і зблізку» (1971) і «Заўсёды з Радзімай» (успаміны, эсэ, нататкі, 1980).

Пераклаў на беларускую мову паасобныя творы У. Маякоўскага, , , , Я. Райніса, М. Рыльскага, , , , , М. Нагнібяды,  і інш. У ягоным перакладзе выйшлі асобнымі выданьнямі зборнікі апавяданьняў  «Хто чым сьпявае» (1954), Л. Падвойскага «Зь Леніным у аўтамабілі» (1971), аповесьць  «Сашко» (1959), зборнік вершаў  «Явар» (1976), раманы  «П’яны дождж» (1975),  «Цяжар нашай дабрыні» (1977), К. Шавялёвай «Аляксандраўскі сад» (1979).

## Прэміі і ўзнагароды
* Сябра Саюзу пісьменьнікаў СССР (з 1943)
* Ляўрэат Літаратурнай прэміі імя Янкі Купалы (1964) за кнігу вершаў «Смага»
* Заслужаны дзяяч мастацтваў БССР (1970)
* Ляўрэат Дзяржаўнай прэміі БССР імя Янкі Купалы (1972) за зборнік вершаў «Кніга ста песень»
* Узнагароджаны ордэнамі Працоўнага Чырвонага Сьцяга, Айчыннай вайны II ступені, Чырвонай Зоркі, двума ордэнамі «Знак Пашаны» і мэдалямі.

## Крыніцы

## Літаратура
* 

Катэгорыя:Нарадзіліся ў Прапойскім раёне
Катэгорыя:Беларускамоўныя пісьменьнікі
Катэгорыя:Беларускія літаратары
Катэгорыя:Савецкія паэты
Катэгорыя:Савецкія літаратары
Катэгорыя:Беларускія публіцысты
Катэгорыя:Савецкія публіцысты
Катэгорыя:Беларускія журналісты
Катэгорыя:Савецкія журналісты
Катэгорыя:Беларускія перакладчыкі
Катэгорыя:Савецкія перакладчыкі
Катэгорыя:Беларускія рэдактары
Катэгорыя:Савецкія рэдактары
Катэгорыя:Беларускія дзіцячыя літаратары
Катэгорыя:Савецкія дзіцячыя літаратары
Катэгорыя:Сябры Саюзу пісьменьнікаў СССР
Катэгорыя:Памерлі ў Менску
Катэгорыя:Пахаваныя на Ўсходніх могілках Менску
Катэгорыя:Удзельнікі нямецка-савецкай вайны
Катэгорыя:Сябры КПСС
Катэгорыя:Заслужаныя дзеячы мастацтваў БССР
Катэгорыя:Дэпутаты Вярхоўнага Савету БССР
Катэгорыя:Ваенныя карэспандэнты
Катэгорыя:Літаратары сацыялістычнага рэалізму
Катэгорыя:Людзі, у гонар якіх названыя вуліцы‎